Usko Jumalaan
Herran töitä tutkistellen
 hengi maassa hämmästyy,
 armoansa ajatellen
 usko, ilo ilmestyy;
 sinun, Isä iäinen,
 tundee sydän suloinen.

 Kaikkivallan korkeutta
 maa ei mahda ymmärtää,
 Luojan suuren laupiutta
 järjen kautta käsittää;
 sinun, Isä iäinen,
 tundee sydän suloinen.

 Kaiketi on kaikuvainen
 korva tehty kuulemaan,
 silmä luotu liikkuvainen
 ihme-töitäs tutkimaan;
 sinun Isä iäinen,
 tundee sydän suloinen.

 Hyvän suondo sieluissamme
 tekiästä todistaa,
 rakkautta rinnoissamme
 vakaisesti vaikuttaa;
 sinun, Isä iäinen,
 tundee sydän suloinen.

 Rakkaus on riemu suuri,
 valmis vainot välttämään,
 Jumalassa on sen juuri,
 perustettu pysymään;
 sinun, Isä iäinen,
 tundee sydän suloinen.

 Iloinen on itsellemme
 usko jalo Jumalaan;
 siitä vielä veljellemme
 hartautta havaitaan;
 sinun, Isä iäinen,
 tundee sydän suloinen.

Jaakko Juteini
Runot